- Hindi News
- National
- सिंहस्थ की प्रोत्साहन राशि 5000 रु. के लिए 47 में से 11 विभागों ने पहुंचा दिए 91 अतिरिक्त नाम
सिंहस्थ की प्रोत्साहन राशि 5000 रु. के लिए 47 में से 11 विभागों ने पहुंचा दिए 91 अतिरिक्त नाम
आंकड़ों में अंतर आने से बढ़ी उलझन
भास्कर संवाददाता | उज्जैन
सिंहस्थ की प्रोत्साहन राशि के पात्र अफसरों-कर्मचारियों की संख्या में अंतर आने से असमंजस की स्थिति बनने लगी हैं। यह कि सिंहस्थ मेला कार्यालय के रिकॉर्ड में मेले के लिए 47 विभागों/शाखाओं के 12549 शासकीय सेवकों ने ड्यूटी की लेकिन प्रोत्साहन राशि के लिए जब इनके एकाउंट नंबर मांगे जाने लगे तो अभी तक में 11 विभागों ने 91 ऐसे सेवकों के भी नाम/एकाउंट भेज दिए जो अतिरिक्त है। ऐसे में वितरण से पहले आंकड़ों में अंतर आने से जिम्मेदारों की उलझन बढ़ती नजर आ रही है।
शासन ने सिंहस्थ में सेवा देने वाले सभी शासकीय सेवक को प्रोत्साहन के रूप में 5-5 हजार रुपए देने की घोषणा की है। इसके लिए मेला कार्यालय इन सेवकों के एकाउंट नंबर जुटा रहा है। चूंकि इनकी ड्यूटी मेला कार्यालय से ही लगाई थी लिहाजा विभागवार इनके नाम यहां पहले से ही दर्ज है। ऐसे में मेला कार्यालय के अफसर मानकर चल रहे थे कि उनके यहां जो दर्ज हैं उसी संख्या के मान से एकाउंट नंबर प्राप्त होंगे लेकिन जो जानकारी मेला कार्यालय में आ रही है, उसको लेकर अफसर भौंचक है। क्योंकि अब तक 11 विभागों की ऐसी जानकारी आई है जो उलझन डालने वाली है।
विभाग/शाखा मेला जानकारी
कार्यालय भेजी
विक्रम विवि 06 10
आ.जा. कल्याण 09 27
उच्च शिक्षा 18 26
वाणिज्यकर 13 19
प्रदूषण नियंत्रण 24 46
विद्युत सुरक्षा 130 135
महिला-बाल विकास 45 50
नोट- प्रधानमंत्री ग्रामीण सड़क से 1, मत्स्य से 2, रेशम से 1, हस्तकरघा से भी एक नाम अतिरिक्त है। मेला कार्यालय ने अपने कर्मचारियों की नोटशीट अलग से तैयार की है।
ऐसे समझे क्यों हो रही उलझन
मेला कार्यालय के रिकॉर्ड में 47 विभागों के 12549 शासकीय सेवकों ने सिंहस्थ में सेवा दी।
इनमें से 10 विभागों ने सही जानकारी मेला कार्यालय भेजी।
शेष 37 में से 20 विभागों ने अभी कोई जानकारी दी ही नहीं।
शेष 17 में से 11 ने जानकारी भेजी लेकिन 91 अतिरिक्त शासकीय सेवकों को भी मेले में सेवा देना बताया। ये वे सेवक है जो मेला कार्यालय के रिकॉर्ड में दर्ज नहीं।
बाकी 06 विभागों ने अधूरी जानकारी भेजी। सभी सेवकों के नाम-एकाउंट नंबर नहीं दे पाए।
ऐसे में इन 91 सेवकों के मान से ही 5-5 हजार रुपए के हिसाब से साढ़े चार लाख अतिरिक्त राशि चाहिए।
प्रयास किए जाएंगे कि कोई सेवक वंचित न रहे
पहले भी अमले की सूची विभागों ने ही मुहैया करवाई थी। अब यदि वे इनकी संख्या बढ़ाकर भेज रहे है तो उनसे बात करेंगे। क्योंकि शासन से तो राशि निर्धारित आई है। बावजूद प्रयास किया जाएगा कि कोई भी शासकीय सेवक प्रोत्साहन राशि से वंचित न रहे। एसएन मिश्रा, नोडल अधिकारी सिंहस्थ
11 विभागों ने भेजे अतिरिक्त नाम/एकाउंट नंबर
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva awa_Deva hin_Deva mai_Deva bho_Deva mai_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva